Komission asetus (EY) N:o 564/2002, annettu 2 päivänä huhtikuuta 2002, maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä olevan kahden nimityksen eritelmien muuttamisesta ja tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteessä olevan yhden nimityksen eritelmän muuttamisesta (Marchfeldspargel/Baena/Lammefjordsgulerod)



Virallinen lehti nro L 086 , 03/04/2002 s. 0007 - 0010



Komission asetus (EY) N:o 564/2002, annettu 2 päivänä huhtikuuta 2002, maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä olevan kahden nimityksen eritelmien muuttamisesta ja tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteessä olevan yhden nimityksen eritelmän muuttamisesta (Marchfeldspargel/Baena/Lammefjordsgulerod) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna komission asetuksella (EY) N:o 2796/2000(2), ja erityisesti sen 9 artiklan, sekä katsoo seuraavaa: (1) Nimitys "Marchfeldspargel" on rekisteröity maantieteellisenä merkintänä neuvoston asetuksen (ETY) N:o 2081/92(3) 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä 12 päivänä kesäkuuta 1996 annetun komission asetuksen (EY) N:o 1107/96 liitteen täydentämisestä annetulla komission asetuksella (EY) N:o 1263/96(4), sellaisena kuin se on viimeksi muutettuna asetuksella (EY) N:o 1778/2001(5). Itävallan hallitus on pyytänyt asetuksen (ETY) N:o 2081/92 9 artiklan mukaisesti tämän nimityksen tuotekuvauksen muuttamista ja useiden parsalajikkeiden lisäämistä. (2) Nimitys "Baena" on rekisteröity alkuperänimityksenä asetuksella (EY) N:o 1107/96. Espanjan hallitus on pyytänyt asetuksen (ETY) N:o 2081/92 9 artiklan mukaisesti tämän nimityksen maantieteellisen alueen muuttamista lisäämällä kylän nimi "Castro del Río" sekä tuotekuvauksen muuttamista. (3) Nimitys "Lammefjordsgulerod" on rekisteröity maantieteellisenä merkintänä tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" 17 päivänä joulukuuta 1996 annetulla komission asetuksella (EY) N:o 2400/96(6), sellaisena kuin se on viimeksi muutettuna asetuksella (EY) N:o 245/2002(7). Tanskan hallitus on pyytänyt asetuksen (ETY) N:o 2081/92 9 artiklan mukaisesti tämän nimityksen maantieteellisen alueen muuttamista lisäämällä kolme pienaluetta, "Sidinge Fjord, Klintsø ja Svinninge Vejle" todisteena alkuperästä ja yhteydestä. (4) Kyseisiä muutospyyntöjä ei voida niiden tutkinnan perusteella pitää pieninä muutoksina. (5) Asetuksen (ETY) N:o 2081/92 9 artiklassa säädetyn menettelyn mukaisesti ja koska kyseessä eivät ole pienet muutokset, sovelletaan soveltuvin osin 6 artiklassa säädettyä menettelyä. (6) On katsottu, että näissä kolmessa tapauksessa on kyseessä asetuksen (ETY) N:o 2081/92 säännösten mukainen muutos. Komissiolle ei ole esitetty edellä mainitun asetuksen 7 artiklassa tarkoitettuja väitteitä sen jälkeen, kun kyseiset nimitykset julkaistiin Euroopan yhteisöjen virallisessa lehdessä(8). (7) Tästä syystä muutokset on rekisteröitävä, ja ne on julkaistava Euroopan yhteisöjen virallisessa lehdessä, ON ANTANUT TÄMÄN ASETUKSEN: 1 artikla Tämän asetuksen liitteessä olevat muutokset kirjataan ja julkaistaan asetuksen (ETY) N:o 2081/92 6 artiklan 4 kohdan mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä huhtikuuta 2002. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EYVL L 324, 21.12.2000, s. 26. (3) EYVL L 163, 2.7.1996, s. 19. (4) EYVL L 148, 21.6.1996, s. 1. (5) EYVL L 240, 7.9.2001, s. 6. (6) EYVL L 327, 17.12.1996, s. 11. (7) EYVL L 39, 9.2.2002, s. 12. (8) EYVL C 63, 28.2.2001, s. 5 (Marchfeldspargel ja Baena); EYVL C 60, 24.2.2001, s. 15 (Lammefjordsgulerod). LIITE ITÄVALTA Marchfeldspargel Muutokset eritelmän liitteessä 2: - 5 kohta: "Ominaisuuksien kuvaus": Korvataan ilmaisu: "Valkoisten ja violettien parsojen sallittu enimmäispituus on 21 cm ja vihreiden ja violettien/vihreiden parsojen sallittu enimmäispituus on 25 cm" ilmaisulla: "Valkoisten ja violettien parsojen sallittu enimmäispituus on 22 cm ja vihreiden ja violettien/vihreiden parsojen sallittu enimmäispituus on 25 cm". - 5 kohta: "Raaka-aineiden kuvaus": Lisätään seuraavat lajikkeet: Saksalaiset lajikkeet: "Eposs, Ravel, Ramos" Ranskalaiset lajikkeet: "Viola" Yhdysvaltalaiset lajikkeet: "Mary Washington" - 5 kohta: "Sellaisten ominaisuuksien kuvaus, joiden osalta tuote eroaa vastaavista tuotteista": Poistetaan ilmaisu "Valkoisten ja violettien parsojen sallittu enimmäispituus on 21 cm. Vastaavat tuotteet ovat 22 cm pitkiä". ESPANJA Baena - Kohdassa "Kuvaus" Korvataan ilmaisu: Tällä nimikkeellä tarkoitetaan seuraavanlaisia öljyjä: Laji A. Enimmäishappamuus 0,5 °. Miellyttävä makea hedelmänmaku. Laji B. Enimmäishappamuus 0,9 °. Miellyttävä makea hedelmänmaku. Laji C. Enimmäishappamuus 1,3 °. Makea maku. Laji D. Enimmäishappamuus 1 °. Voimakas hedelmän ja karvasmantelin maku. Näiden öljyjen väri vaihtelee kullankeltaisesta voimakkaan vihertävään. Lisäksi niissä on seuraavat analyyttiset ominaisuudet: Peroksidi-indeksi: enimmäispitoisuus 0,15 K270: enimmäispitoisuus 0,1 prosenttia Kosteus: enimmäispitoisuus 0,1 prosenttia Epäpuhtaudet: enimmäismäärä 0,1 prosenttia ilmaisulla: Tällä nimikkeellä tarkoitetaan seuraavanlaisia öljyjä: Laji A. Enimmäishappamuus 0,4 °. Voimakas hieman karvasmanteliin vivahtava hedelmän maku ja aromi. Laji B. Enimmäishappamuus 1 °. Kypsän hedelmän miellyttävä ja makea maku. Molemmat edellä määritellyt neitsytöljyt voivat vaihdella väriltään vihertävänkeltaisesta kullankeltaiseen. Lisäksi niissä on seuraavat analyyttiset ominaisuudet: Peroksidi-indeksi: enimmäispitoisuus 15 milliekvivalenttia aktiivista happea kilogrammassa öljyä. Ultravioletin absorboimiskyky (K270): enimmäismäärä 0,1 % Kosteus: enimmäispitoisuus 0,1 % Epäpuhtaudet: enimmäismäärä 0,1 % - Kappaleessa "Maantieteellinen alue" Korvataan ilmaisu: Baena, Luque, Doña Mencía, Nueva Carteya ja Zuheros ilmaisulla: Baena, Luque, Doña Mencia, Nueva Carteya, Zuheros ja Castro del Río. TANSKA Lammefjordsgulerod - Maantieteellinen alue: Korvataan ilmaisu: Lammefjordin porkkana on peräisin padotulta Lammefjordin alueelta, jota rajaavat Ringkanal ja Audebodæmning (Audebon pato). Lammefjord sijaitsee Odsherredissä Sjællandin saarella Tanskassa ilmaisulla: Lammefjordin porkkana on peräisin padotulta Lammefjordin alueelta, jota rajaavat Ringkanal ja Audebodæmning (Audebon pato). Lammefjord sijaitsee Odsherredissä Sjællandin saarella Tanskassa. Svinninge Vejle on kuivatetun Lammefjordin lahden pohjukassa sijaitseva osa. Alue koostui aiemmin matalikoista ja niityistä, ja se kuivatettiin ennen Lammefjordin muita osia. Sidinge Fjord on myös Isefjordin kuivattu alue. Se sijaitsee Lammefjordin pohjoispuolella; pohjoisin alue on Klintsø. Klintsø oli alun perin meren lahti. Lahden suuhun kerääntyi kuitenkin maa-aineksen kerrostumia, jotka sulkivat sen. Myös tämä alue on kuivatuskanavien ympäröimä. - Alkuperätodisteet: Korvataan ilmaisu: Kun Lammefjordin porkkana pestään ja pakataan hyväksytyissä pesulaitoksissa Lammefjordissa, alkuperätodisteet kerätään näissä pesulaitoksissa. Yksi hyväksytyksi pesulaitokseksi tulemisen edellytys on valvontapäiväkirjan pitäminen viljelyalueilta tulevista porkkanoista sekä Lammefjordin porkkanan ja mahdollisten muiden "ulkopuolisten" porkkanoiden selkeä fyysinen erottelu. Plantedirektoratin tekemä yhdennetyn tuotannon (YT) tarkastus on näiden olosuhteiden lisätarkastus ilmaisulla: Kun Lammefjordin porkkana pestään ja pakataan hyväksytyissä pesulaitoksissa Lammefjordissa, alkuperätodisteet kerätään näissä pesulaitoksissa. Yksi hyväksytyksi pesulaitokseksi tulemisen edellytys on nimittäin valvontapäiväkirjan pitäminen viljelyalueilta tulevista porkkanoista sekä sen varmistaminen, että Lammefjordin porkkanat ja mahdolliset muut, kyseisten tuotantoalueiden ulkopuolella sijaitsevilla hiekkamailla viljellyt porkkanat erotellaan fyysisesti. Plantedirektoratin tekemä yhdennetyn tuotannon (YT) tarkastus on näiden olosuhteiden lisätarkastus. - Yhteys maantieteelliseen alkuperään: Korvataan ilmaisu: Lammefjordin patoaminen aloitettiin vuonna 1873. Tällä tavoin saatiin ainutlaatuisen hyvää maanviljelysmaata, koska vanhan lahdelman pohja oli enimmäkseen lietettä ja siten erittäin ravinteikasta. Ravintoaineet ovat syntyneet, kun kuolleita eläimiä ja kasveja on vuosituhansien aikana painunut pohjaan, ja ne ovat muuttuneet vähitellen liejuksi (joissakin kohdin yli 20 metrin paksuisena). Lietteeseen kerrostui hiekkaa, mutta erityisesti myös savihiukkasia. Suurin osa Lammefjordia on melkein kivetöntä, ja suuri määrä vanhoja simpukan- ja osterinkuoria antaa luonnostaan korkean kalkkipitoisuuden. Vanhojen rannikkovyöhykkeiden maa on hiekkapohjaista, ja hiekanjyvät ovat hioutuneet pehmeimmiksi ja pyöreimmiksi kuin perinteisellä hiekkamaalla. Kaikki nämä edellä esitetyt olosuhteet vaikuttavat viljelyyn Lammefjordissa. ilmaisulla: Lammefjordin alueen kuivattaminen aloitettiin Sidinge Fjordista. Sen jälkeen kuivatettiin Svinninge Vejle, ja vuonna 1873 aloitettiin suurimman alueen, Lammefjordin patoaminen. Lopuksi kuivatettiin Klintsø. Tällä tavoin saatiin ainutlaatuisen hyvää maanviljelysmaata, koska vanhan lahdelman pohja oli enimmäkseen lietettä ja siten erittäin ravinteikasta. Ravintoaineet ovat syntyneet, kun kuolleita eläimiä ja kasveja on vuosituhansien aikana painunut pohjaan, ja ne ovat muuttuneet vähitellen liejuksi (joissakin kohdin yli 20 metrin paksuisena). Lietteeseen kerrostui hiekkaa, mutta erityisesti myös savihiukkasia. Suurin osa Lammefjordia on melkein kivetöntä, ja suuri määrä vanhoja simpukan- ja osterinkuoria antaa luonnostaan korkean kalkkipitoisuuden. Vanhojen rannikkovyöhykkeiden maa on hiekkapohjaista, ja hiekanjyvät ovat hioutuneet pehmeimmiksi ja pyöreimmiksi kuin perinteisellä hiekkamaalla, minkä vuoksi porkkanat eivät halkeile niitä korjattaessa eikä niissä siten esiinny tavallisissa hiekkamaassa kasvaneissa porkkanoissa olevaa ikävän harmaata väriä. Kaikki nämä edellä esitetyt olosuhteet ovat Lammefjordin porkkanoiden viljelyn kannalta merkittäviä.